b"\n_START_ARTICLE_\nJos\xc3\xa9 Rodr\xc3\xadguez Romero\n_START_SECTION_\nBiografia\n_START_PARAGRAPH_\nTreballava com a obrer tip\xc3\xb2graf a Barcelona i milit\xc3\xa0 a la Societat de l'Art d'Imprimir de la Solidaritat Obrera, de la que en fou un dirigent de segona fila. Tamb\xc3\xa9 estava vinculat a l'Escola Moderna de Francesc Ferrer i Gu\xc3\xa0rdia._NEWLINE_Va assistir al primer Congr\xc3\xa9s de la Confederaci\xc3\xb3 Regional de Societats de Resist\xc3\xa8ncia -Solidaritat Obrera del 6 al 8 de setembre de 1908, on va intervenir en l'acte de clausura. Segons algunes versions va formar part del comit\xc3\xa8 de vaga en la vaga general de 1909 juntament amb Antoni Fabra i Ribas i Miguel Villalobos Moreno Despr\xc3\xa9s dels fets de la Setmana Tr\xc3\xa0gica fou acusat de dirigir barricades al carrer de Sant Pau de Barcelona, per\xc3\xb2 \xc3\xa9s possible que estigu\xc3\xa9s de marxa cap a Par\xc3\xads. Entre 1915 i 1916 va rec\xc3\xb3rrer Andalusia en una gira de propaganda de la novament constitu\xc3\xafda CNT."